Държавен вестник, бр. 50, 2014 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  50
КОНСТИТУЦИОНЕН СЪД
Правилник за изменение и допълнение на 
Правилника за организацията на дейността на 
Конституционния съд (обн., ДВ, бр. 106 от 1991 г.; 
попр., бр. 3 от 1992 г.; изм., бр. 35 от 1999 г. и 
бр. 8 от 2001 г.; изм. и доп., бр. 71 от 2012 г.)
§ 1. В чл. 6, ал. 1 се създава нова т. 8 със 
следното съдържание: 
„8. на всеки три месеца изисква от Наци-
оналния статистически институт справка за 
средномесечното възнаграждение на наетите 
лица по трудово и служебно правоотношение 
в обществения сектор.“
§ 2. Наименованието на глава трета се 
изменя така: 
„ Г л а в а  т р е т а
АДМИНИСТРАЦИЯ И БЮДЖЕТ НА КОН-
СТИТУЦИОННИЯ СЪД“.
§ 3. В чл. 14 се създава нова ал. 4 със след-
ното съдържание:
„(4) Конституционният съд приема Вътрешни 
правила за организация на работната заплата.“
§ 4. Създава се нов чл. 14а със следното 
съдържание:
„Чл. 14а. Заплатите на председателя и съди-
ите се определят от Конституционния съд на 
всеки три месеца съобразно чл. 10, ал. 1 – 3 
от Закона за Конституционен съд и при спаз-
ване на чл. 6, ал. 1 от Финансовите правила 
по бюджета на Народното събрание и чл. 2 
от Решение на Бюрото на Великото народно 
събрание от 31.01.1991 г.“
§ 5. В чл. 17 се създава нова т. 8 със след-
ното съдържание: 
„8. омбудсмана.“ 
§ 6. В чл. 20, ал. 1 думите „датата за разглеж-
дането му“ се заменят със „след съгласуване с 
докладчика определя датата за разглеждане на 
делото по допустимостта на искането в 20-дневен 
срок от образуването на делото“.
§ 7. В чл. 21 се създава нова ал. 3 със след-
ното съдържание:
„(3) Приетите от съда експертни заключения 
се обявяват на сайта на съда.“
§ 8. В чл. 25 се създават нови алинеи 3, 4, 
5 и 6 със следното съдържание:
„(3) С определението за допускане на иска-
нето Конституционният съд може да определи 
датата за обсъждане на въпросите по същество.
(4) Когато естеството на делото налага 
събиране на доказателства, Конституционният 
съд може да определи датата за обсъждане на 
въпросите по същество с определението по 
чл. 21, ал. 4 от Закона за Конституционен съд, 
с което приема, че събраните доказателства са 
достатъчни за решаване на делото.
(5) Не по-късно от седем дни преди заседа-
нието за обсъждане на въпросите по същество 
докладчикът представя мотивиран проект за 
решение или определение по предмета на делото.
(6) При възникване на затруднения за 
провеждане на заседанието за обсъждане 
на въпросите по същество председателят на 
Конституционния съд след съгласуване с док-
ладчика отсрочва делото за друга дата.“
§ 9. В чл. 30 ал. 1 се изменя така:
„(1) Съдът се произнася с решение в дву-
месечен срок, считано от постановяването на 
определението по чл. 25, ал. 3, съответно – по 
чл. 25, ал. 4.“
§ 10. Създава се нов чл. 30а със следното 
съдържание:
„Чл. 30а. (1) Представеният проект за реше-
ние или определение се обсъжда от съдиите.
(2) След приключване на обсъждането се 
гласуват диспозитивът и мотивите на решението 
или определението, което може да се извър-
ши в същото заседание или на определена от 
Конституционния съд друга дата, като в този 
случай се прилага чл. 25, ал. 6.
(3) Когато се установи, че мнозинството 
съдии не приемат изцяло или отчасти проекта 
за решение или определение на докладчика, 
председателят на съда определя измежду тях 
още един докладчик, който участва в изгот-
вянето на  решението.“
§ 11. В чл. 33 се създава нова ал. 5 със 
следното съдържание:
„(5) Диспозитивите на решенията и опре-
деленията, постановени по конституционните 
дела, се обявяват на сайта на съда в деня на 
приемането им.“
Заключителна разпоредба
§ 12. Правилникът за изменение и допълне-
ние на Правилника за организацията на дейност-
та на Конституционния съд е приет на 10 юни 
2014 г. с Решение № 7 на Конституционния съд 
и влиза в сила три дни след обнародването му 
в „Държавен вестник“.
Председател:  
Димитър Токушев
4079
РЕШЕНИЕ № 6 
от 10 юни 2014 г.
по конституционно дело № 7 от 2014 г.
Конституционният съд в състав: Димитър 
Токушев – председател, членове: Благовест 
Пунев, Пламен Киров, Красен Стойчев, Цанка 
Цанкова, Стефка Стоева, Румен Ненков, Кети 
Маркова, Георги Ангелов, Борис Велчев, Ана-
стас Анастасов, Гроздан Илиев, при участието 
на секретар-протоколиста Мариана Георгиева 
разгледа в закрито заседание на 10 юни 2014 г. 
конституционно дело № 7 от 2014 г., докладвано 
от съдията Румен Ненков.